stanford-oval/wikipedia huggingface dataset:
Frequency Unknown
Aiheesta muualla

Frequency Unknown Discogsissa. (englanniksi)
Albumi Frequency Unknown Encyclopaedia Metallum -sivustolla (englanniksi)
Castaneda (kappale)

| ”Castaneda” Jess and the Ancient Ones |
| --- | --- | --- |

Singlen tiedot
 B-puoli: ”As to Be With Him”
 Julkaistu: 14. marraskuuta 2014
 Formaatti: 10" vinyyli
 Tyylilaji: psykedeelinen rock
 Kesto: 05.07
 Levy-yhtiö: Svart
Jess and the Ancient Onesin muut singlet
| ”13th Breath of the Zodiac” 2011 | ”Castaneda” 2014 | ”In Levitating Secret Dreams” 2015 |
Castaneda on suomalaisen rockyhtye Jess and the Ancient Onesin single. Se julkaistiin 10. syyskuuta 2014 Soundcloudissa. Single julkaistaan 10" vinyylinä 14. marraskuuta 2014. Singlen nimi viittaa yhdysvaltalaiseen kirjailija-antropologi Carlos Castanedaan.
Single miksattiin ja masteroitiin Orgone Studiossa. Levyn kansikuvan on toteuttanut Markus Räisänen. Castaneda julkaistaan kolmena eri värisenä vinyylipainoksena, joka käsittää 1000 mustaa, 700 läpinäkyvän keltaista ja 300 häränveren väristä vinyyliä.
Arvostelut

The Metal Temple: 8/10
Aiheesta muualla

Castaneda Svart Recordsin sivuilla (Arkistoitu – Internet Archive)
Chesapeake Bayhawks

| Chesapeake Bayhawks |
| --- | --- |

Perustettu:  2001
Entiset nimet:  Baltimore Bayhawks (2001–2006) Washington Bayhawks (2007–2009)
Kotiareena:  Navy–Marine Corps Memorial Stadium
Kapasiteetti:  34 000
Paikkakunta:  Annapolis, Maryland
Värit:                
Lajit:  field lacrosse
Omistajat:  Brendan Kelly
Mestaruudet:  5 (2002, 2005, 2010, 2012, 2013)
Chesapeake Bayhawks on yhdysvaltalainen lacrossen ammattilaisseura, joka pelaa Major League Lacrossessa. Sen kotipaikka on Annapolis, Maryland. Joukkue on perustettu vuonna 2001 nimellä Baltimore Bayhawks, ja nykyisellä nimellä se on tunnettu vuodesta 2010 lähtien.
Kotiottelunsa Bayhawks pelaa Yhdysvaltain laivastoakatemian amerikkalaisen jalkapallon stadionilla, Navy–Marine Corps Memorial Stadiumilla. Stadionin kapasiteetti on 34 000.
Bayhawks on MLL:n menestynein seura. Se on voittanut sarjan mestaruuden Steinfeld Cupin viidesti.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Camila Mendes

Camila Mendes
Camila Carraro Mendes (s. 29. kesäkuuta 1994) on yhdysvaltalainen näyttelijä. Hänet tunnetaan parhaiten Veronica Lodgen roolista jännityssarjassa Riverdale.
Mendes seurusteli vuosina 2015–2017 Ian Wallacen kanssa. Pari erosi hyvissä väleissä. Vuonna 2018 Mendes seurusteli Victor Houstonin kanssa pari kuukautta, mutta erosivat. Tämän jälkeen Mendes seurusteli vastanäyttelijänsä Charles Meltonin kanssa. Pari erosi loppuvuodesta 2019. Mendes seurustelee nykyisin valokuvaaja Grayson Vaughanin kanssa.
Lapsuus ja nuoruus

Mendes syntyi Charlottesvillessä Virginiassa,  brasilialaisille vanhemmille nimeltä Gisele ja Victor Mendes. Hänen äitinsä on kotoisin Porto Alegresta, Rio Grando do Sulista, hänen isänsä on brasiliasta. Hän on muuttanut 16 kertaa kasvaessaan mutta vietti isoimman ajan lapsuudestaan Floridassa, missä hän kävi American Heritage School Plantationissa. 10-vuotiaana hän asui Brasiliassa vuoden.
Toukokuussa 2016 Mendes valmistui Cole Sprousen kanssa taidekoulusta New York University Tisch School of the Arts.
Ura

Mendesin ensimmäinen näyttelijäntyö oli mainostaa IKEAA.
Mendes näytteli 2016 lukion toisen vuoden opiskelijana Veronica Lodgena The CW teinidraamassa Riverdale, kumouksellisessa osassa Archie kirjaa.  Mendes edusti Carson Kolker organisaatiota, myöhemmin muuttui CAA.
Mendes ilmestyi MensHealth-lehden kanteen joulukuussa 2017 ja Cosmopolitaan helmikuussa 2018. Hän teki elokuvadebyytin elokuvassa The New Romantic, joka julkaistiin SXSW Festivaaleilla maaliskuussa 2018. Samana kuukautena Mendes alkoi näytellä The Perfect Datea Laura Maranon ja Matt Walshin kanssa.  Elokuva ilmestyi Netflixiin 12. huhtikuuta 2019.
Filmografia

| Vuosi | Nimi | Rooli | Muuta |
| --- | --- | --- | --- |
| 2017-2023 | Riverdale | Veronica Lodge | Päärooli |
| 2018 | The New Romantice | Morgan | Elokuva |
| 2019 | The Perfect Date | Shelby Pace | Elokuva |
| Vuosi | Nimi | Esittäjä |
| --- | --- | --- |
| 2018 | "Give a Little" | Maggie Rogers |
| 2018 | "Side Effects" | The Chainmokers (mukana Emily Warren) |
Palkinnot ja ehdokkuudet

| Vuosi | Palkinto | Kategoria | Työ | Tulos | Lähde |
| --- | --- | --- | --- | --- | --- |
| 2017 | Teen Choice palkinto | Choice Scene Steler | Riverdale | Voitto |  |
| 2018 | MTV Movie & TV Awards | Best Kiss (mukana KJ Apa) | Riverdale | Ehdolla |  |
| 2018 | Teen Choice palkinto | Choice TV Actress Drama | Riverdale | Ehdolla |  |
| 2018 | Teen Choice palkinto | Choice TV Ship (mukana KJ Apa) | Riverdale | Ehdolla |  |
| 2018 | People´s Choice Awards | Female TV Star of 2018 | Riverdale | Ehdolla |  |
| 2019 | Teen Choice palkinto | Choice TV Actress Drama | Riverdale | Ehdolla |  |
Camila Giorgi

| Camila Giorgi |
| --- | --- |

Henkilötiedot
Syntynyt: 30. joulukuuta 1991 (ikä 32)
Kansalaisuus:   Italia
Tennispelaaja
Pituus:  168 cm
Paino:  54 kg
Kätisyys:  oikea
Ammattilaisena:  2006–2024
Palkintorahat:  6 414 545 USD
Kaksinpeli
Paras sijoitus:  26. (22.10.2018)
Turnausvoittoja:  4
Voitot/tappiot:  430–319
Grand Slam -turnauksissa
Australian avoimet:  3. kierros (2015, 2019)
Ranskan avoimet:  3. kierros (2018)
Wimbledon:  puolivälierät (2018)
Yhdysvaltain avoimet:  4. kierros (2013)
Nelinpeli
Paras sijoitus:  
Voitot/tappiot:  0–4
Aiheesta muualla
www.camilagiorgi.it
ITF
WTA
Camila Giorgi (s. 30. joulukuuta 1991 Macerata, Italia) on uransa keväällä 2024 lopettanut italialainen tennispelaaja. Hänen uransa korkein rankingsijoituksensa oli kaksinpelissä 26. sija, jonka hän saavutti lokakuussa 2018. Hän voitti urallaan neljä WTA-turnausta kaksinpelissä, Hertogenboschissa Alankomaissa 2015, Linzissä Itävallassa 2018, Montrealissa Kanadassa 2021 ja Méridassa Meksikossa 2023.
Tennisura

Maceratasta Italiasta kotoisin oleva Giorgi aloitti tenniksenpeluun viisivuotiaana. Grand Slam -turnauksen – ja samalla WTA-turnauksen – pääsarjassa hän pelasi ensimmäisen kerran Wimbledonissa 2011 mutta hävisi ensimmäisen kierroksen ottelunsa Tsvetana Pironkovalle. Toisen ottelunsa WTA-kiertueen pääsarjassa Giorgi pelasi Memphisissä helmikuussa 2012 ja voitti ensimmäisellä kierroksella turnauksessa ykköseksi sijoitetun Nadja Petrovan. Toisella kierroksella hän hävisi Stéphanie Foretz Gaconille. Vuoden 2012 Ranskan avoimissa Giorgi ei selviytynyt karsinnoista pääsarjaan. Wimbledonissa hän eteni neljännelle kierrokselle voitettuaan Flavia Pennettan, Ana Tatišvilin ja Nadja Petrovan. Neljännellä kierroksella hän hävisi kolmanneksi sijoitetulle Agnieszka Radwańskalle. Yhdysvaltain avoimissa Giorgi hävisi ensimmäisellä kierroksella Tsvetana Pironkovalle. Syys-lokakuun vaihteessa pelatussa Pekingin turnauksessa Giorgi voitti ensimmäisellä kierroksella maailmanlistan sijalla seitsemän olleen Sara Erranin mutta hävisi toisella kierroksella Romina Oprandille.
Australian avoimissa 2013 Giorgi hävisi ensimmäisellä kierroksella Stéphanie Foretz Gaconille ja Ranskan avointen avauskierroksella Peng Shuaille. Wimbledonissa Giorgi eteni kolmannelle kierrokselle voitettuaan Samantha Murrayn ja Sorana Cîrstean. Kolmannella kierroksella hän hävisi Marion Bartolille. Yhdysvaltain avoimissa Giorgi pääsi neljännelle kierrokselle voitettuaan muun muassa kolmannella kierroksella Caroline Wozniackin. Neljännellä kierroksella hän hävisi Roberta Vincille.
Tennisuran jälkeen

Giorgi toimii alusvaatemallina, ja hänellä on omakin vaatemallisto.
Voitot top 10 pelaajia vastaan

| # | Pelaaja | Sijoitus | Tapahtuma | Pinta | Kierros | Tulos |
| --- | --- | --- | --- | --- | --- | --- |
2012
| 1. |  Sara Errani | No. 6 | Peking, Kiina | Kova | Ensimmäinen kierros | 5–4, retired |
2013
| 2. |  Caroline Wozniacki | No. 8 | US Open, New York City, Yhdysvallat | Kova | Kolmas kierros | 4–6, 6–4, 6–3 |
2014
| 3. |  Maria Sharapova | No. 5 | Indian Wells, Yhdysvallat | Kova | Kolmas kierros | 6–3, 4–6, 7–5 |
| 4. |  Dominika Cibulková | No. 10 | Rooma, Italia | Massa | Ensimmäinen kierros | 6–4, 7–6(7–2) |
| 5. |  Victoria Azarenka | No. 8 | Eastbourne, Iso-Britannia | Ruoho | Ensimmäinen kierros | 4–6, 6–3, 7–5 |
2015
| 6. |  Agnieszka Radwańska | No. 9 | Katowice, Puola | Kova (i) | Välierät | 6–4, 6–2 |
2017
| 7. |  Karolína Plíšková | No. 3 | Praha, Tšekki | Massa | Ensimmäinen kierros | 7–6(8–6), 6–2 |
| 8. |  Elina Svitolina | No. 5 | Birmingham, Iso-Britannia | Ruoho | Toinen kierros | 6–4, 4–6, 6–2 |
2018
| 9. |  Caroline Wozniacki | No. 2 | Tokio, Japani | Kova (i) | Toinen kierros | 6–2, 2–6, 6–4 |
Aiheesta muualla

Kuvia tai muita tiedostoja aiheesta Camila Giorgi Wikimedia Commonsissa
Camila Giorgin kotisivut
Camila Giorgi WTA:n sivuilla (englanniksi)
Cozy Tapes Vol. 2: Too Cozy

| Cozy Tapes Vol>  2: Too Cozy A$AP Mob |
| --- | --- | --- |

Studioalbumin tiedot
 Äänitetty : 2016—17
 Julkaistu: 25. lokakuuta 2017
 Formaatti: digitaalinen
 Tuottaja(t): 5 Star Rico, Dun Deal, Franchise, Frank Dukes, Hit-Boy, Michael Uzowuru, P On The Boards, Pi'erre Bourne, Pyroman, SdotFire, Slade Da Monsta, Vegyn
 Tyylilaji: hip hop, trap
 Kesto: 51.38
 Levy-yhtiö: A$AP Worldwide, Polo Grounds, RCA
A$AP Mobin muut julkaisut
| Cozy Tapes Vol. 1: Friends 2016 | Cozy Tapes Vol. 2: Too Cozy 2017 |   |
Singlet albumilta Cozy Tapes Vol. 2: Too Cozy
 ”RAF” Julkaistu: 16. tammikuuta 2016  ”Feels So Good” Julkaistu: 14. lokakuuta 2016
Cozy Tapes: Vol 2. Too Cozy on hip-hop kollektiivi Asap Mobin toinen studioalbumi, jonka julkaisi RCA Records 25. lokakuuta 2017. Albumissa esiintyy kaikki Asap Mobin jäsenet ja moni muukin tunnettu hip-hop artisti kuten Joey Bada$$ tai Playboi Carti
Kappaleet

Skool Bus – 2.15 (Skit)
Perry Aye – 2.26 (feat. Asap Rocky, Asap Nast, Playboi Carti ja Jaden Smith)
Please Shut Up – 3.30 (feat. Asap Rocky, Key ja Gucci Mane)
Blowin' Minds (Skateboard) – 3.27 (feat. Asap Rocky, Asap Nast, Asap Ant, Chief Keef ja Playboi Carti)
Black Card – 1.59 (feat. Asap Rocky ja Smooky MarGielaa)
Walk On Water – 3.56 (feat. Asap Twelvy, Asap Ant, Asap Nast, Asap Ferg ja Playboi Carti)
BYF – 2.54 (feat. Asap Rocky, Asap Ant, Smooky Margielaa)
Get The Bag – 4.16 (feat. Asap Rocky, Asap Ferg, Asap Ant, Asap Nast, Asap TyY, Playboi Carti ja Smooky Margielaa)
Bahamas – 3.15 (feat. Asap Rocky, Asap Ferg, Asap Twelvy, Lil Yachty, Schoolboy Q, Smooky Margielaa)
Principal Daryl Choad (Skit) – 0.55
Frat Rules – 3.38 (feat. Asap Rocky, Playboi Carti ja Big Sean)
FYBR (First Year Being Rich) – 3.31 (feat. Asap Twelvy, Asap Rocky, Asap Ant, Asap Ferg, Key, Playboi Carti)
Feels So Good – 3.25 (feat. Asap Rocky, Asap Ferg, Asap Nast, Asap Twelvy, Asap Ant)
Coziest – 2.46 (feat. Asap Twelvy, Zack)
What Happens – 3.39 (feat. Joey Bada$$, Kirk Knight, Nyuk Caution, Meechy Darko ja Zombie Juice)
RAF – 4.15 (feat. Asap Rocky, Playboi Carti, Quavo, Lil Uzi Vert ja Frank Ocean)
Last Day of Skool – 1.31 (Skit)
Crawfordin piirikunta

Crawfordin piirikunta (Crawford County) on usean piirikunnan nimi Yhdysvalloissa:
Crawfordin piirikunta, Arkansas
Crawfordin piirikunta, Georgia
Crawfordin piirikunta, Illinois
Crawfordin piirikunta, Indiana
Crawfordin piirikunta, Iowa
Crawfordin piirikunta, Kansas
Crawfordin piirikunta, Michigan
Crawfordin piirikunta, Missouri
Crawfordin piirikunta, Ohio
Crawfordin piirikunta, Pennsylvania
Crawfordin piirikunta, Wisconsin.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Crawfordin piirikunta”, voi hakea sivunnimihaulla, laajalla sivunnimihaulla tai tekstihaulla.
Continuo Renacer

Continuo Renacer on vuonna 1994 perustettu espanjalainen death metal -yhtye. Kaikki yhtyeen kappaleet ovat instrumentaaleja, ja niissä on jazz-vaikutteita.
Tuotanto

Continuo Renacer (2005)
Kokoonpano

Javier Guitierrez - kitara
Arkaitz Karrasco - basso
Imanol Aizpuru – rummut
Eräsjärvi

| Eräsjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Orivesi
Koordinaatit:  61°43′07″N, 24°34′47″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Längelmäveden alue (35.72)
Laskujoki:  Jokioja Vähäjärveen 
Järvinumero:  35.722.1.010
Mittaustietoja
Pinnankorkeus:  96,1 m  
Rantaviiva:  4,37 km  
Pinta-ala:  35,063 ha  
Saaria:  ei saaria 
 fiEräsjärvi 
Eräsjärvi  on Pirkanmaalla Oriveden Torkkelissa sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 35 hehtaaria ja se on 1,1 kilometriä pitkä ja 650 metriä leveä. Se on laajan C-kirjaimen muotoinen järvi, jossa sen eteläosa muodostuu kapeasta lahtimaisesta järvenosasta. Eteläosan lahtea kutsutaan nimellä Taipaleenlahti ja C-kirjaimen toista sakaraa Lepolahdeksi. Järvi on muodostunut mäkisessä maastossa mäkien välisiin laaksoihin. Lounaispuolen kalliomäki Kotimäki kohoaa 30 metriä vedenpintaa korkeammalle ja myös samankorkuinen pohjoisrannan Kukkulanvuori näkyy järvelle. Järvellä ei ole kartan mukaan saaria. Sen rantaviivan pituus on 4,4 kilometriä ja sen länsi- ja etelärannat ovat peltomaata ja muut rannat metsämaata. Sen lähiympäristössä sijaitsee viisi maatilaa ja sen rannoille on rakennettu alle 10 vapaa-ajan asuntoa. Niille johtaa tiet valtatieltä 9.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueella (35.7) Längelmäveden alueeseen (35.72) , jonka Koljonselän alueeseen (35.722) se kuuluu. Järven vedenpinnan korkeus on 96,1 metriä mpy. Siihen on johdettu muutama pelto- ja metsäoja. Pohjoisen Liinalampi laskee järveen, samoin tekevät Kolu ja Rummakko. Järven laskuoja Jokioja lähtee Taipaleenlahdesta kaakkoon päin virraten Vähäjärven läpi ja laskien Koljonselän Eräslahteen.
Historiaa

Vuosien 1957–1986 peruskartoissa ei ole tapahtunut suuria muutoksia peltoviljelyssä tai rakennuskannassa. Vuoden 1977 kartassa näkyy metsien ojituksessa tehty kaivutyö, joka ei sen jälkeen enää jatkunut.
Aiheesta muualla

Tero Matilainen: Längelmäveden kalastusalueen kalastuskirjanpito vuosina 2001-2009 (PDF)  2011. Jyväskylä:  Jyväskylän yliopisto. Arkistoitu 11.8.2016. Viitattu 12.6.2018.
(35.7)
Claude Frikart

Claude Henri Édouard Frikart (5. maaliskuuta 1922 Ermont – 18. joulukuuta 2014) oli ranskalainen roomalaiskatolinen piispa. Hänet vihittiin eudistien papiksi 2. heinäkuuta 1948 ja nimitettiin Pariisin arkkihiippakunnan vihkipiispaksi sekä Summulan titulaaripiispaksi 21. kesäkuuta 1986. Piispaksi vihkiminen seurasi 2. syyskuuta. Pääkonsekraattorina toimi Jean-Marie Lustiger, jota avustivat Michel Louis Coloni ja Armand François M. Le Bourgeois.
Frikart jäi eläkkeelle 2. syyskuuta 1997.
Curzon

Curzon voi tarkoittaa ainakin seuraavia:
Aria Noelle Curzon (s. 1987), yhdysvaltalainen näyttelijä
Clifford Curzon (1907–1982), brittiläinen pianisti
Cynthia Curzon (1898–1933), George Curzonin tytär, Oswald Mosleyn 1. vaimo
Frederic Curzon (1899–1973), brittiläinen säveltäjä, urkuri ja kapellimestari
George Curzon (1859–1929), brittiläinen poliitikko
George Curzon (1898–1976), brittiläinen upseeri ja näyttelijä
Curzonin linja, vuonna 1919 ehdotettu Puolan itäraja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Curzon”, voi hakea sivunnimihaulla, laajalla sivunnimihaulla tai tekstihaulla.
Claude Germain Berthold

Claude Germain Berthold (22. maaliskuuta 1923 Ocourt – 21. helmikuuta 1994) oli sveitsiläinen, Thaimaassa toiminut roomalaiskatolinen piispa. Hänet vihittiin La Société des Missions Etrangères'n papiksi 31. toukokuuta 1953 ja nimitettiin Ubon Ratchathanin hiippakunnan johtoon 9. huhtikuuta 1970. Piispaksi vihkiminen seurasi 17. heinäkuuta. Pääkonsekraattorina toimi Claudius-Philippe Bayet, jota avustivat Michael Kien Samophithak ja Alain Sauveur Ferdinand van Gaver.
Berthold erosi tehtävistään piispana 24. toukokuuta 1976.
Chesapeakenlahden silta-tunneli

| Chesapeakenlahden silta-tunneli |
| --- | --- |
 Tunnelin sisäänkäynti ja kääntymispaikka.
Ajokaistoja:  neljä autokaistaa silloilla kaksi autokaistaa tunneleissa
Ylittää:  Chesapeakenlahti
Sijainti:  Virginia Beach ja Cape Charles, Virginia, Yhdysvallat
Ylläpitäjä:  Chesapeake Bay Bridge and Tunnel Commission
Siltatyyppi:  riippuansassilta, yksionkaloinen tunneli
Pituus:  koko yhteys 28 300 m
Avattu liikenteelle:  15 huhtikuu 1964 (pohjoiseen)  19 huhtikuu 1999 (etelään)
Tullimaksu:  12,0 USD / auto
Koordinaatit:  37.029966°N, 76.085815°W
Lisää silta-artikkeleitaArkkitehtuurin teemasivulla
Chesapeakenlahden silta-tunneli (The Chesapeake Bay Bridge-Tunnel, CBBT) on Yhdysvaltojen itärannikolla Virginiassa sijaitseva 28,3 kilometriä pitkä siltoja ja tunneleita sisältävä tieyhteys. Se kulkee Chesapeakenlahden suun poikki yhdistäen Delmarvan niemimaahan kuuluvan Virginian Eastern Shoren ja Virginia Beachin ja Hampton Roadsin metropolialueen. Valmistuessaan vuonna 1964 se korvasi 1930-luvulla alkaneen lauttaliikenteen South Hampton Roadsin ja Virginian niemimaan välillä.
Silta-tunneliin kuului alun perin 19 kilometriä renkkusiltaa, kaksi 1,6 kilometriä pitkää tunnelia, neljä tekosaarta, kaksi korkeaa siltaa, noin 3,2 kilometriä pengertietä ja 8,9 kilometriä lähestymistietä.
Chesapeakenlahden silta-tunneli on ylitetty yli 100 miljoonaa kertaa. Sen kautta kulkee U.S. Route 13, Virginian Eastern Shoren tärkein pohjois-eteläsuuntainen tie. Osana itärannikon rantatietä se on ainoa suora yhteys Virginian Eastern Shoren ja eteläisen Hampton Roadsin välillä sekä vaihtoehtoinen reitti koillisesta Norfolkiin ja Etelä- ja Pohjois-Carolinaan. Siltatunneli säästää Virginia Beachista tai Norfolkista Delawaren laakson pohjois- tai itäpuolelle matkustettaessa matkasta 153 kilometriä ja ajasta noin puolitoista tuntia. Lisäksi sitä pitkin kulkemalla välttyy Baltimoren-Washingtonin metropolialueen ruuhkilta. Kahdentoista dollarin siltamaksu korvautuu osittain, koska reitti välttää joitakin tiemaksuja Marylandissa ja Delawaressa I-95-tiellä.
Chesapeakenlahden silta-tunneli rahoitettiin siltamaksutuottovelkakirjoilla ja avattiin 15. huhtikuuta 1964. Sen viralliseksi nimeksi annettiin ”Lucius J. Kellam Jr:in silta-tunneli” elokuussa 1987 yhteyden hyväksi pitkään työskennelleen poliitikon mukaan. Se tunnetaan kuitenkin parhaiten Chesapeakenlahden silta-tunnelina.
Vuosina 1995–1999 väylän siltaosuudet levennettiin nelikaistaisiksi, mikä tuli maksamaan liki 200 miljoonaa dollaria. Tunneleiden laajentamista on ehdotettu.
Claude Corbeil

Paul Claude Corbeil (s. 17. huhtikuuta 1940 Rimouski) on kanadalainen oopperalaulaja, äänialaltaan lyyrinen basso. Hän opiskeli Québecin musiikkikonservatoriossa Dina Maria Naricin ja Ruzena Herlingerin johdolla vuosina 1955–1958 ja voitti oppilaitoksessa ensipalkinnon vuonna 1958. Hän teki debyyttinsä 18-vuotiaana Schaunardin roolissa Giacomo Puccinin La bohèmessa Wilfrid Pelletierin johtaman Québecin sinfoniaorkesterin kanssa. Covent Garden -debyyttinsä hän teki Silviona Pajatsossa vuonna 1965. Kotimaassaan hän esiintyi muiden muassa Montrealin oopperassa, Québecin oopperassa, Manitoban oopperassa ja Vancouverin oopperassa.
Vuonna 1982 Corbeil teki kaksiviikkoisen Kiinan-kiertueen, josta myös tehtiin dokumentti Singing: A Joy in Any Language (1983). Hänen isänsä oli Paul-Émile Corbeil.
Cozy Bear

| Cozy Bear |
| --- | --- |
Perustettu:  2008
Tyyppi:  hakkeriryhmä
Toimiala:  sotilastiedustelu, kybersodankäynti, vakoilu
Viralliset kielet:  venäjä
Infobox OKNimi-testi OK: 
Cozy Bear (tunnetaan myös nimellä APT29) on venäläinen hakkeriryhmä, jonka länsimaat uskovat olevan linkittynyt Venäjän valtion tiedustelupalveluihin. Venäjä on kiistänyt yhteytensä hakkeriryhmään.
Toiminta ja historia

Cozy Bear nousi ensimmäistä kertaa suuren yleisön tietoisuuteen marraskuussa 2014, jolloin se murtautui Yhdysvaltain ulkoministeriön palvelimille. Hyökkäystä kuvailtiin aggressiiviseksi, mutta hollantilainen hakkeriryhmä AIVD onnistui soluttautumaan jo kauan aikaa ennen hyökkäystä heinäkuussa 2014 Cozy Bearin järjestelmiin, mikä mahdollisti hyökkäyksestä informoimisen Yhdysvaltain tiedusteluvirastolle NSA:lle ja liittovaltion poliisille FBI:lle reaaliajassa. Vaikka NSA onnistui pääsääntöisesti tilkitsemään hyökkäyksen Yhdysvaltain ulkoministeriön palvelemille, Cozy Bear onnistui kalastamaan tunnukset Valkoisen talon tietojärjestelmiin lähettämällä ulkoministeriön sähköpostiosoitteesta viestin eräälle Valkoisen talon työntekijälle, joka luuli viestiä aidoksi ja antoi tunnukset hakkeriryhmälle. Tunnukset mahdollistivat pääsyn Valkoisen talon tietojärjestelmiin, jossa oli muun muassa diplomaattien ja suurlähetystöjen välisiä posteja ja istuvan presidentin Barack Obaman sähköpostikansiota. Vahinko murrosta oli kuitenkin loppujen lopuksi pieni ja hakkerit eivät päässeet käsiksi valtiosalaisuuksiin.
Heinäkuussa 2015 Cozy Bear hyökkäsi onnistuneesti Pentagonin sähköpostijärjestelmään, joka oli ollut hyökkäyshetkellä suljettuna lähes kahden viikon ajan. Pentagonissa työskentelevien virkamiehien mukaan hyökkäys tapahtui arvioilta 25. heinäkuuta 2015 ja se vaikutti noin 4000 sotilas- ja siviilihenkilöön. Kyberhyökkäys hyödynsi jonkinlaista automatisoitua järjestelmää, joka keräsi nopeasti valtavia määriä dataa ja jakoi sen nopeasti tuhansille käyttäjätileille internetiin. Hakkerit eivät kuitenkaan taaskaan onnistuneet saamaan mitään arkaluontoista.
Vuoden 2016 Yhdysvaltain presidentinvaalien alla Cozy Bear murtautui toisen Fancy Bear -nimisen hakkeriryhmän kanssa Yhdysvaltain demokraattipuolueen sähköpostipalvelimeen. Vuodetut sähköpostiviestit vuodettiin Wikileaksiin ja ne sisälsivät kiusalliseksi koettua tietoa puolueen johdon välisestä viestittelystä. Viestit johtivat myöhemmin demokraattipuolueen puheenjohtajan Debbie Wasserman Schultzin eroamiseen ja ne kohottivat gallupeissa Donald Trumpin kannatusta.
Cozy Bear on lisäksi yrittänyt vuosien varrella vakoilla useita eri ajatushautomoita ja terveydenhuollon yksiköitä. Hakkeriryhmän viimeisimmät iskut ovat koskeneet COVID-19-taudin rokotetutkimuksia. Cozy Bear on yrittänyt varastaa ainakin Yhdysvaltain, Ison-Britannian ja Kanadan rokotetutkimusten tietoja. Hakkeriryhmä yritti saada niitä levittämällä haittaohjelmia ja käyttämällä phishing-menetelmää.
Claire Williams

Claire Williams vuonna 2016.
Claire Williams (s. 21. heinäkuuta 1976 Windsor, Englanti) on Frank Williamsin tytär ja Williams F1 -tallin entinen apulaistallipäällikkö.
Williams valmistui Newcastlen yliopistosta vuonna 1999 pääaineenaan politiikka. Hän toimi Silverstonen radan lehdistötiedottajana vuodesta 2000. Vuonna 2002 hänestä tuli Williamsin F1-tallin tiedottaja ja vuonna 2010 tallin viestintäpäällikkö. Vuonna 2011 hän sai hoitoonsa myös tallin sijoittajasuhteet ja seuraavana vuonna markkinoinnin. Tallin apulaispäälliköksi hänet nimettiin vuonna 2013. Syyskuussa 2020 Williams jätti tehtävänsä Williamsin tallipäällikkönä ja Simon Roberts tuli hänen tilalleen.
Tammikuussa 2018 Claire Williams avioitui pitkäaikaisen seurustelukumppaninsa Marc Harrisin kanssa. Heidän esikoispoikansa syntyi 10. lokakuuta 2017.
Vuonna 2016 Williamsille myönnettiin arvonimi Officer of the Order of the British Empire (OBE) kiitokseksi hänen työstään Formula 1:ssa.